Gandia es consolida com la destinació amb més ocupació hotelera de la Comunitat Valenciana segons HOSBEC
21 agost 2024

## Gandia es consolida com la destinació amb més ocupació hotelera de la Comunitat Valenciana segons HOSBEC21 agost 2024Última actualització: 21 agost 2024

![](../gestion/img/9e5f0ff253562f0d8d89e47652df1adbfe20923fb64fd97df0af3cdf4be07974.jpg)  
  

La **regidora de Cultura, Turisme i Política festiva, Balbina Sendra** i el **director del Teatre Serrano, Joan Fuster**, han presentat hui la programació teatral per a la Fira i Festes.

  
_«Es tracta d'una programació fresca, àmplia i per a tots els públics que, sens dubte, agradarà a majors i menuts»_, ha assenyalat l'edil.

  
L'agenda arrancarà amb l'espectacle 'Impulso', de la companyia Mayumana. L'actuació conta la història del viatge de la vida a través de nombrosos ritmes i moviments que venen de diferents parts del mon. Així doncs, el públic gaudirà de patrons propis de les tradicionals percussions africanes, però també dels _beats_ electrònics més contemporanis.

  
Una de les senyes d'identitat d'aquest grup musical és que utilitza els cossos com a instruments, fet que desemboca en un show ple d'emocions que agrada a totes les edats. L'actuació tindrà tres funcions: una primera el divendres, 27 de setembre, a les 22 hores; i altres dos el dissabte 28 a les 19 i a les 22 hores.

  
El programa continuarà amb la paròdia 'Friends', un musical de Saga Producciones basat en l'exitosa sèrie estatunidenca. _«Crec que són personatges molt icònics que, tant la gent major com la gent jove coneixen, de segur que tot el món gaudirà de l'espectacle»_, ha assegurat Sendra.

  
Per la seua part, Fuster ha explicat que es tracta d'una producció britànica que està triomfant en llocs com Regne Unit, EUA i Austràlia. _«Estem parlant d'un producte molt cridaner basat en una sèrie tan icònica i mítica com ho és Friends»_, ha destacat.

  
Aquest espectacle tindrà dues funcions que seran el diumenge 29 de setembre a les 19 i a les 22 hores_. «Ho hem volgut fer de manera que tot el món puga accedir a la majoria de les produccions»_, ha afermat la regidora.

  
Finalment, l'últim dia de la Fira i Festes, dilluns 30 de setembre, serà el torn de 'Nuye', un teatre acrobàtic de la companyia catalana de circ Eia. Tal com ha dit el director del Serrano, _«es tracta d'una representació de gran qualitat que ha estat en molts escenaris i que forma part de les actuacions d'un equip molt prestigiós»_.

  
Aquesta només comptarà amb una funció, que serà a les 20 hores i posarà el punt final a la programació del Teatre amb una proposta basada en l'exploració sobre les dinàmiques de parella.

  
Les entrades per als tres espectacles **ja poden comprar-se a la pàgina web d'[Instanticket](https://entradas.instanticket.es/culturagandia/public/janto/main.php)** o a la taquilla del Teatre Serrano mateix.

[Twittear](https://twitter.com/share)